पेंशनरों का सम्मान किया
राजस्थानपेंशनर समाज उपशाखा की ओर से शुक्रवार को पेंशनर दिवस गीता देवी सरावगी गर्ल्स सीनियर स्कूल में समारोहपूर्वक मनाया गया।
मोहनलाल शर्मा चूरू की अध्यक्षता में हुए समारोह के मुख्य अतिथि जिला कोषाधिकारी के प्रतिनिधि दयाचंद प्रजापत थे। प्रजापत ने कहा कि राजस्थान के पेंशनर सौभाग्यशाली है कई मामलों में केंद्र सरकार से भी ज्यादा लाभ तथा सुविधाएं करीब चार लाख पेंशनरों को मिल रही है।
विशिष्ट अतिथि एटीओ रिछपाल काजला, बिरजूसिंह राठौड़, घनश्याम शर्मा, पूर्णमल सोनी, रूपशंकर खत्री, रामावतार बैरासरिया तथा एसबीबीजे के अधिकारी महावीर शर्मा ने भी विचार व्यक्त किए। वक्ताओं ने राजगढ़ में अध्यक्ष पद रहे सत्यनारायण गुप्ता की सराहना की। कार्यक्रम में पेंशनर समाज के भवन निर्माण के अलावा पेंशनर समाज की समस्याओं के समाधान आदि बिंदुओं पर चर्चा हुई। इस मौके पर 75 वर्ष की आयु वाले पेंशनर्स का अभिनंदन भी किया गया। समारोह में स्टेट बैंक ऑफ बीकानेर एंड जयपुर की मुख्य शाखा का सहयोग रहा। बैंक प्रतिनिधि महावीर शर्मा ने सभी को प्रतीक चिन्ह प्रदान किए। स्कूल की छात्राओं ने सांस्कृतिक कार्यक्रमों की प्रस्तुतियां दी। कवि संतोष कुमार जांगिड़ ने कविता पाठ किया। कार्यक्रम का संयोजन पुरुषोतमदेव पांडिया आयोजन प्रभारी भगवतीप्रसाद पारीक ने किया।
सादुलपुर. कार्यक्रम के दौरान पेंशनरों को सम्मानित करते अतिथि।
hin_Deva hin_Deva hin_Deva hin_Deva hin_Deva